כיכר המפרשים

כיכר יהדות סלוניקי (המכונה גם כיכר המפרשים או בשיבוש הלשון כיכר המפרשיות) היא מעגל תנועה באשדוד, המחבר את שדרות מנחם בגין ומשה דיין וכן את רחוב אקסודוס.

במרכז הכיכר נמצא פסל המפרשים שנועד לדמות מפרשים השטים על פני הים. הפסל נוצר על ידי הפסל ישראל הדני. הכיכר נחנכה ביוני 1999.

בחגיגות יום העצמאות נערכות הופעות בכיכר.

פסל המפרשים 
פסל המפרשים נוצר על ידי הפסל ישראל הדני. הפסל נישא לגובה של 15 מטרים, ועשוי פלדה מרותכת. גופם של המפרשים שקוע ברצפת הכיכר – שנועדה לדמות את הים – ואילו הפסל מדמה את המפרשים השטים על פניו.

עיריית אשדוד נוהגת – בדומה לכיכר עין השמש ("היובל") – להאיר באור צבעוני את הפסל בלילות לציון הזדהות עם אירועים לאומיים ועולמיים כמתקפות טרור וכן הגברת מודעות, למשל בחודש המודעות לסרטן.

ב-2016, דמות הפסל הושאלה לסמלה החדש של עיריית אשדוד לרגל ציון 60 שנים להיווסדות העיר, בעיצובו של שמואל יהודה אויש.

ב-2018 הפסל עבר שיפוץ ותחזוקה.

בינואר 2022 הוצב פסל נוסף של ישראל הדני בקרבת כיכר המפרשים – הפסל מחווה ספירלית בכיכר גן העיר המובילה לכיכר המפרשים במורד שדרות מנחם בגין.

משמעות 

הכיכר היא אות לזכר קהילת יהדות סלוניקי (ירושלים דבלקן), שהתיישבה ביוון לאחר גירוש ספרד והייתה שם לקהילה פורייה של עובדי נמל ותעשייה. בשנות ה-30 עלו כ-10,000 מבני הקהילה לארץ ישראל ותרמו תרומה מכרעת לתחום הימאות – רבים מהם עבדו בנמל חיפה, והם היו מעורבים באופן בולט בהקמת נמל תל אביב ותפעולו בעקבות השבתת נמל יפו במהלך המרד הערבי הגדול. ב-1941, עם כניסת כוחות הכיבוש הגרמנים הנאצים, נשלחו 50 אלף מבני הקהילה למיתה במשרפות בגטאות אושוויץ ובירקנאו. הקהילה כמעט והושמדה כליל, ובסלוניקי לבדה נשארו רק 2,000 יהודים, כאשר ערב מלחמת העולם השנייה חיו בסלוניקי כ-55,000 יהודים.

חלקם הגדול של יהודי הקהילה ששרדו עלו לארץ ותרמו רבות בבניית נמלי תל אביב ויפו. בשנת 1965, עם הפסקת השימוש בנמל יפו וחניכתו של נמל אשדוד והפעלתו לשם פריקה וטעינה, בני הקהילה עברו לעיר, בנו בה את ביתם ועזרו בפיתוח הנמל.

על שלט הצופה לכיכר ומסביר על אודותיה, נכתב:

כמו כן, מובא בו הציטוט:

קישורים חיצוניים

הערות שוליים 

אשדוד: תחבורה
ישראל: כיכרות